
Ανακοίνωση Παρουσίασης Διπλωματικής Εργασίας

Ο φοιτητής του τμήματος ΗΜΜΥ κος Σπυρίδων-Παναγιώτης Αργυρός (ΤΗ20268) θα παρουσιάσει τη διπλωματική του εργασία με τίτλο: 
«Σχεδίαση και κατασκευή κυκλώματος για μείωση ρευμάτων διαρροής σε ρυθμιστές στροφών ηλεκτρικών κινητήρων»

Η παρουσίαση θα πραγματοποιηθεί την Παρασκευή 24/7/2026 στις 11.00π.μ. μέσω Τηλεδιάσκεψης, στον ακόλουθο σύνδεσμο:
https://meet.google.com/esk-kwvt-cdc

Ακολουθεί η περίληψη της εργασίας:
Η εργασία αφορά τη σχεδίαση και την κατασκευή ενός κυκλώματος για τη μείωση των ρευμάτων διαρροής σε ρυθμιστές στροφών ηλεκτρικών κινητήρων. Αρχικά παρουσιάζονται οι βασικές έννοιες που σχετίζονται με τους ηλεκτρικούς κινητήρες, τα ηλεκτρονικά ισχύος, την τάση κοινής λειτουργίας και τα ρεύματα διαρροής, καθώς και τα χαρακτηριστικά των στοιχείων Thyristor και MOSFET. Στη συνέχεια αναλύεται η αρχή λειτουργίας της προτεινόμενης τοπολογίας και τεκμηριώνεται ο τρόπος με τον οποίο επιτυγχάνεται η μείωση των ρευμάτων διαρροής. Παρουσιάζεται το μοντέλο που αναπτύχθηκε στο Simulink και αναλύονται τα αποτελέσματα της προσομοίωσης, όπως οι παλμοί οδήγησης, τα ρεύματα των ημιαγωγών, η τάση κοινής λειτουργίας και τα ρεύματα διαρροής. Επιπλέον, περιγράφεται η διαδικασία κατασκευής της τοπολογίας, οι τεχνικές που εφαρμόστηκαν και οι κατασκευαστικές ιδιαιτερότητες. Τέλος, πραγματοποιούνται πειραματικές δοκιμές με τη χρήση του κυκλώματος, αντιστροφέα και ηλεκτρικού κινητήρα, κατά τις οποίες μετρώνται τα ρεύματα διαρροής και αξιολογείται η αποτελεσματικότητα της προτεινόμενης λύσης στη μείωσή τους.

